Hei! Nimeni on Marjo Lehikoinen. Tässä Sanaa naisilta -jaksossa -
on aiheena Valitusvirrestä kiitoslauluksi.
Luen Raamatusta tutun Psalmin paikan, psalmi 103, jossa sanotaan: -
Kiitä Herraa, minun sieluni. Niinhän siinä sanottiin ja sanotaan.
Mutta miten helposti ja usein -
meidän kiitoslaulumme väistyykään valitusvirren alle -
tai joutuu valitusvirren alle. Minulla ainakin tosi helposti -
välillä elämäntilanteesta riippuen alkaa tulla se valitus.
Kun ei ole sitä tai tätä. Jos olisi niin tai näin.
Kun ei sekään eikä tämäkään. Jos olisi rahaa, -
sitten saisi ainakin sen ja sen tehtyä. Tuttua varmaan monelle.
Näinhän se usein menee. Meillä on kuitenkin kiittämisen aihetta.
Rahaa me toki tarvitsemme. Usein ajattelemme, -
että raha tekisi onnellisiksi ja kaikki hoituisi.
Voisi ostaa sitä ja tuota ja hoitaa asioita näin.
Kyllä minäkin olisin iloinen, jos asuntolaina hoituisi tuosta vaan, -
ettei tarvitsisi siitä enää murehtia.
Jumalan Sana puhuu kuitenkin jostain aivan muusta velasta, -
josta saamme iloita, että se on hoitunut.
Meidän syntivelkamme on maksettu kaikki Golgatan keskiristillä.
Jeesuksen veri on ollut siihen se tarvittava ja se riittää.
Jeesuksen veri kattaa kaiken.
Jeesus on meidän syntiemme sovittaja -
eikä vain meidän, vaan koko maailman, sanoo Johanneksen kirje.
Raamatussa on tuttu jae: Johannes 3:16.
"Sillä niin on Jumala maailmaa rakastanut, -
että hän antoi ainokaisen Poikansa, ettei yksikään, joka häneen uskoo,-
hukkuisi, vaan hänellä olisi iankaikkinen elämä."
Minua usein puhuttelee -
sen jälkeinen 17. jae: -
"Sillä ei Jumala lähettänyt Poikaansa maailmaan -
tuomitsemaan maailmaa, vaan sitä varten, -
että maailma pelastuisi hänen kauttansa."
Hän ei lähettänyt Poikaansa maailmaan tuomitsemaan, -
vaan pelastamaan. Jeesus tuli maan päälle meitä varten, -
että meillä olisi tie taivaaseen auki.
Hän on meidän Vapahtajamme, Pelastajamme.
Se kiitos, kunpa se nousisikin meillä päivittäin päällimmäiseksi.
Kaiken arjen murheen ym. keskellä meillä on kuitenkin kiitosaihetta.
Jeesus on sovittanut meidän kaikkien synnit. Siitä saamme kiittää.
Siinä on oikeasti aihetta kiittää.
No, mikä sitä kiitosta muu pidättää kuin se, -
ettei ole kylliksi rahaa tai asiat eivät vielä ole niin kuin haluaisi?
On sairautta tai muuta.
Kiitosta voi pidättää hyvin usein ja helposti katkeruus, -
anteeksiantamattomuus, viha, tällaiset asiat.
Kipeät kokemukset.
Ne myrkyttävät tietyllä tavalla ihmisen, -
jos emme pysty antamaan anteeksi itseä kohtaan tulleita asioita -
ja ollaan kateellisia tms. Ne asiat tulee käsitellä.
Olen itse saanut ja sanon, että olen saanut elää läpi elämää, -
jossa olen kokenut kipeitä asioita.
Olen kokenut koulukiusaamisen aika rankkanakin.
Ei niinkään fyysistä. Se olisikin tullut esiin, -
mutta henkistä aika rankastikin ja useiden vuosien ajan.
Se on rikkonut itsetuntoani aika perusteellisesti, -
kun sitten vasta aikuisiällä Jumala on lähtenyt sitä korjaamaan.
On paljon muitakin sellaisia asioita, jolloin minua on satutettu.
Jumala on niistä vienyt eteenpäin ja hoitanut niitä haavoja.
Koska olen saanut elää elämää, joka ei ole ollut kivutonta, -
että olen joutunut kokemaan kipeitä asioita, tiedän, -
että ne asiat eivät korjaannu Naps!
Jos meitä on satutettu tai loukattu, -
niin ei kukaan voi vaatia, että jonkun ison asian noin vaan -
pystyt antamaan anteeksi ja sanomaan, että juu ei se mitään.
Asiat tarvitsevat aikaa hoituakseen.
Voi olla vuosienkin prosesseja, että ne hoituvat, -
mutta sinun ei tarvitse yksin niiden kanssa kamppailla -
tai ajatella, että et pysty antamaan anteeksi.
Saat jättää ne Jumalalle, pyytää ja rukoilla Hänen apuaan.
Se, mitä sinun täytyy tehdä, on, että haluat antaa anteeksi.
Haluat sydämestäsi vapautua sinua sitovista asioista.
Ihmistä itseäänhän sitovat anteeksiantamattomat tai kipeät asiat.
Jumala tulee niihin kyllä ja auttaa.
Voin omana esimerkkinä kertoa juuri tästä koulukiusaamisesta, -
jolloin minua kiusattiin paljon tiettyjen koulukavereiden toimesta.
Vuosien jälkeen oltiin siinä pisteessä, -
jolloin olin suullani sanonut, että annan anteeksi, haluan tehdä niin.
Jumala oli tehnyt paljon työtä minussa, että pystyin siihen.
En enää ollut katkera siitä, mitä minulle oli tehty lapsena.
Oli jätetty syrjään ja mitä kaikkea siihen koulukiusaamiseen kuului.
Tultiin sellaiseen hetkeen, jossa Jumala koetteli minua.
Koetteli sitä, tarkoitanko oikeasti sitä, että olen antanut anteeksi.
Tultiin hetkeen, jossa eräs koulukavereista, -
joka oli yksi niistä rankimmista kiusaajista, -
pyysi minua Facebook-kaveriksi. Facebook on nykyään -
aikamoinen juttu, jossa tosi monien kanssa pidetään yhteyttä -
ja on tiedotusvälineenä nykyään.
Silloin muutaman minuutin mietin ja olin Jumalan edessä, -
että vastaanko siihen mitään. Olenko oikeasti antanut anteeksi -
tälle ihmiselle, joka minua on satuttanut paljon.
Kun olin Jumalan edessä ne muutamat minuutit, -
pystyin tunnistamaan sydämeltäni, että olen antanut anteeksi.
Pystyn hyväksymään, että olet kaverini. Otan ystäväkseni.
Se tuntui minusta tosi hienolta. Jumala oli tehnyt sen työn.
Se ei ollut oma teko. En voi enkä halua ottaa itselleni kunniaa.
Jumala oli hoitanut ne kipeät haavat, jotka olivat tulleet sydämeen.
Ne iskut eivät ole olleet silmin nähtävissä, -
kuten puukon tai nyrkin isku.
Ne iskut on isketty näkymättömiin.
Kiitos Herralle! Nyt voin olla ystävä näidenkin kanssa, -
jotka minua ovat satuttaneet.
Jos sinulla siis on joku asia, jonka tiedät sitovan sinua, -
koet, että olet siksi katkera tai et pysty antamaan anteeksi, -
niin pyydä Jumalalta siihen voimaa.
Voi olla niinkin, ettei ole edes sitä halua antaa anteeksi.
Sitäkin voi rukoilla. Voit sanoa: "Herra, mulla ei ole edes voimaa -
haluta sitä. Anna minulle sekin." Tiedän, -
että Jumala varmasti asiassasi ilmestyy ja antaa kaiken, -
mitä tarvitset siihen, että pystyt kipeän asian antamaan anteeksi.
Kuten me anteeksiannamme toisille, niin Hänkin anteeksiantaa meille.
Jumalan maailma on niin ihmeellinen ja erilainen, -
että se kiitoslaulu voi hiipua siksi, että olet rukoillut.
Sitten asiat alkavat mennä ihan eri lailla kuin olet odottanut -
tai mikä on yleinen käsitys Jumalan toiminnasta -
tai että näin asioiden tulisi mennä.
Jumala on kuitenkin niin suuri ja katsoo asioita niin eri tavalla.
Hän varmasti tietää, miten asiat parhaiten hoituvat.
Silloinkin, kun asiat etenevät eri tavalla kuin olet odottanut, -
niin voit luottaa, että Jumala ei ole tehnyt eikä tee virhettä, -
vaan Hän vie suunnitelmaansa eteenpäin -
ja Hän tietää, mitä tekee, milloin tekee ja millä tavalla.
Tuttu lause Raamatusta: -
Raamatun Jumala on elävä ja todellinen Jumala.
Hän todella tietää, mitä me tarvitsemme -
ja mikä on kulloinkin tarpeen.
Jumala on hyvä Jumala, mutta se ei poissulje sitä, -
että Hän on myös kiivas Jumala, sillä Hän valvoo Sanaansa.
Jos Hänen Sanaansa häpäistään tai sitä ei kunnioiteta, -
niin Jumala kyllä varmasti osoittaa sen, kuka on Jumala -
ja toimii sen mukaan.
Mutta kaikille niille, joille Jumala on Isä, -
jotka ovat Jeesuksen vastaanottaneet Vapahtajakseen ja Herrakseen,-
niin Jumala on Isä, rakastava Isä.
Turvallinen Isä, jota ei tarvitse pelätä.
Isä, jonka ovelle voi mennä kolkuttamaan, jota voi pyytää.
Se ei ole häiritsemistä, jos menee koputtamaan Isän ovelle -
ja puhumaan Isälle.
Sananlaskuissa sanotaan, että sitä, jota Jumala rakastaa, -
sitä Hän myös kurittaa. Kiitetään siitä, -
kun Jumala meitä vähän paimensauvalla ohjaa ja opastaa.
Luotetaan hyvään Jumalaan, sillä Jumala oikeasti on hyvä.
Annetaan sen kiitoslaulun ja ylistyslaulun soida -
ja pyydetään, että Jumala saa sen synnyttää. Ei väkisin yritetä.
Pyydetään, että Pyhä Henki saa sen nostaa.
Kiitä Herraa, minun sieluni, ja kaikki, mitä minussa on, -
hänen pyhää nimeänsä. Kiitä Herraa, minun sieluni, äläkä unhota, -
mitä hyvää hän on sinulle tehnyt. Ei unohdeta sitä.
Jeesuksen nimessä. Aamen.
Tekstitys: Tuula-Riitta Virrankare